Mona Sahlin gikk av som partileder etter Socialdemokraternas dårligste valgoppslutning noen sinne. Foto: ANDERS WIKLUND / Scanpix

Fredrik Reinheldt og Moderaterna gjorde et historisk godt valg. Foto: Nyhetsspiller

Socialdemokraterna skal holde et ekstraordinært landsmøte 25-27. mars for å velge ny partileder etter Mona Sahlin.

LES: Sahlin: - Vi har tapt valget

LES: Historisk seier for Reinfeldt

– Ikke ung, men et friskt vindpust

Valgkomiteen i partiet har også innstilt Carin Jamtin til ny partisekretær etter Ibrahim Baylan.

Juholt ble foreslått som partileder under dagens partimøte.

– Han er ikke ung, men han er et friskt vindpust, sier en kilde i partiet til Aftonbladet .

Juholt skal ha takket ja til å bli innsatt i går kveld.

Kontroversielt

Men forslaget er kontroversielt innen partiet, ifølge SVT . Flere distrikter skal ha motsatt seg forslaget.

Det har stormet rundt partiet de siste ukene. I begynnelsen av forrige uke kom partiledelsen med flere forslag til ny partileder. Sentrale personer innad i partiet skal ha sagt nei til forslagene.

Ifølge Aftonbladet vil det bli vanskelig for Juholt å bli godtatt som ny partileder av kvinnene i Socialdemokraterna da han skal ha vært en pådriver for å avsette Mona Sahlin.

Dårlig oppslutning

Fakta om Håkan Juholt Ekspandér faktaboks 48 år

Bosatt i Oskarshamn

To barn

Tidligere journalist. Riksdagsrepresentant siden 1994

Leder for forsvarskomiteen siden valget i fjor. Han var en kort periode fungerende partisekretær for Socialdemokraterna.

Plasserer seg selv noe til venstre i Socialdemokraterna. (Kilde: TT)

Tidligere aktuelle kandidater har vært Thomas Östros, Mikael Damberg og Leif Pagrotsky. Sistnevnte takket nei til stillingen.

Mona Sahlin gikk av som partileder etter Socialdemokraternas dårligste valgoppslutning på 100 år. Juholt skal ha sagt at hele partiledelsen burde gå av etter valget.

Socialdemokraternas såkalte krisekommisjon tok tidligere i år et klart oppgjør med en politikk som i fjor høst førte til det største valgnederlaget i moderne tid.

Ikke tro mot kjerneverdier

LES: Tilbake til kjerneverdiene!

I en 117 sider lang rapport langet kommisjonen ut mot den avgående partileder Mona Sahlin og hennes valgstrategi og påstår at partiet ikke har vært tro mot sine sosialdemokratiske kjerneverdier.

Samtidig gjentok kommisjonen det mange selvkritiske røster i partiet allerede har pekt på, nemlig at sosialdemokratene mistet sin historiske troverdighet i det å være best i Sverige på sysselsetting, og at dette var den aller viktigste forklaringen på fiaskoen i riksdagsvalget.